ભારતનું ન્યાયતંત્ર દલિતપીડિતલઘુમતીના અધિકારોના રક્ષણ માટે આશાનું અંતિમ થાનક છે અને દેશની સઘળી અદાલતોએ હંમેશા ગરીબગુરબાંનો પક્ષ લીધો છે. પરંતુ દેશની સર્વોચ્ચ અદાલતે અત્યાચાર પ્રતિબંધક ધારા અંગે જે ચુકાદો આપ્યો છે તે તેના પ્રત્યેની સઘળી આશાઓ ભેલાડી મૂકે તેવો છે. બંધારણદીધો આદેશ તો સુપ્રીમ કોર્ટે કાયદાની સમીક્ષા કરવાનો છે, તેની બંધારણીયતા ચકાસવાનો છે. નહીં કે કાયદા ઘડવાનો. પરંતુ અહીં તો ખુદ સુપ્રીમ કોર્ટ જ કાયદાને પાંગળો કરી મૂકે છે અને તે પણ પીડિતના ભોગે. સામાન્ય રીતે અદાલતોએ તો પીડિતોની ભેર તાણવાની હોય છે.